02007D0330 — ET — 13.04.2021 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 4. mai 2007, millega tühistatakse teatavate loomsete saaduste liikumiste suhtes Küprose saarel kohaldatavad keelud, lähtudes nõukogu määrusest (EÜ) nr 866/2004, ning sätestatakse tingimused nende saaduste liikumiseks (teatavaks tehtud numbri K(2007) 1911 all) (EMPs kohaldatav tekst) (2007/330/EÜ) (ELT L 123 12.5.2007, lk 30)

Muudetud:









▼B

KOMISJONI OTSUS,

4. mai 2007,

millega tühistatakse teatavate loomsete saaduste liikumiste suhtes Küprose saarel kohaldatavad keelud, lähtudes nõukogu määrusest (EÜ) nr 866/2004, ning sätestatakse tingimused nende saaduste liikumiseks

(teatavaks tehtud numbri K(2007) 1911 all)

(EMPs kohaldatav tekst)

(2007/330/EÜ)







Artikkel 1

▼M1

Määruse (EÜ) nr 866/2004 artikli 4 lõikes 9 sätestatud keelde loomsete saaduste liikumisele üle piiri nendelt Küprose Vabariigi aladelt, mille üle Küprose Vabariigi valitsusel puudub tõhus kontroll, nendele aladele, mis on Küprose Vabariigi valitsuse tõhusa kontrolli all, ei kohaldata enam käesoleva otsuse I, II ja III lisas osutatud loomsete saaduste suhtes.

▼B

Nende toodetega kauplemise suhtes kohaldatavad tingimused on sätestatud vastavas lisas.

Artikkel 2

Käesolev otsus on adresseeritud liikmesriikidele.









I LISA

Värske kala

A. Loomne saadus: värske kala

B. Tingimused 1. Värske kala peab olema maale toodud otse kalalaevalt, mille pardal hoitakse saaki vähem kui 24 tundi. Kõnealused kalalaevad peavad tegutsema vastavalt Euroopa Parlamendi ja nõukogu 29. aprill 2004. aasta määruse (EÜ) nr 853/2004 (millega sätestatakse loomset päritolu toidu hügieeni erieeskirjad) ( 1 ) III lisa VIII jao I peatüki A osas ja II peatükis sätestatud nõuetele. Komisjoni määratud sõltumatud eksperdid peavad kontrollima kalalaevu ning esitama nõuetele vastavate laevade nimekirja komisjonile. Komisjon edastab selle nimekirja Küprose Vabariigi pädevale veterinaarasutusele ning avaldab selle oma veebilehel. 2. Igale värske kala saadetisele tuleb lisada dokument, mis on koostatud vastavalt määruse (EÜ) nr 1480/2004 artiklile 2. Selle dokumendi peab välja andma Küprose türgi kaubanduskoda, mis on saanud komisjonilt selleks nõuetekohased volitused kokkuleppel Küprose Vabariigi valitsusega, või muu organ, mis on saanud selleks volitused kokkuleppel valitsusega. See dokument peab olema välja antud määruse (EÜ) nr 866/2004 artikli 4 lõigetes 5 ja 6 sätestatud korras ning kinnitama, et kala on lossitud otse kalapüügialustelt, mis on loetletud punktis 1 nimetatud nõuetele vastavate laevade nimekirjas, mis õigeaegselt esitatakse. 3. Värske kala peab olema ette nähtud jaemüügikauplustele, restoranidele või otsemüügiks tarbijatele.









II LISA

Inimtoiduks ette nähtud mesi

A. Loomne saadus: inimtoiduks ette nähtud mesi

B. Tingimused 1. Mesi peab olema täielikult nende tootjate toodetud, kes elavad Küprose sellistel aladel, mille üle Küprose Vabariigil puudub tõhus kontroll. 2. Mett tuleb vedada kas: a) pakendamata või b) eraldi mahutites, mis on turuleviimiseks sobivalt pakendatud Euroopa Parlamendi ja nõukogu 29. aprilli 2004. aasta määruse (EÜ) nr 852/2004 (toiduainete hügieeni kohta) ( 2 ) I lisa A osa ja II lisa kohaselt varustatud ettevõttes. 3. Igale meesaadetisele tuleb lisada dokument, mis on koostatud vastavalt määruse (EÜ) nr 1480/2004 artiklile 2. Selle dokumendi peab välja andma Küprose türgi kaubanduskoda, mis on saanud komisjonilt selleks nõuetekohased volitused kokkuleppel Küprose Vabariigi valitsusega, või muu organ, mis on saanud selleks volitused kokkuleppel valitsusega. See dokument peab olema välja antud määruse (EÜ) nr 866/2004 artikli 4 lõigetes 5 ja 6 sätestatud korras ning kinnitama, et mesi vastab punktis 1 sätestatud tingimustele. 4. Enne meega kauplemise alustamist peavad komisjoni määratud sõltumatud eksperdid võtma tootmisahelast kümme meeproovi, neid analüüsima ja edastama analüüside tulemused komisjonile. Komisjon edastab analüüside tulemused Küprose Vabariigi pädevale veterinaarasutusele ning avaldab need oma veebilehel. Analüüsid tuleb teha heakskiidetud laboratooriumis, nagu on määratletud nõukogu 29. aprilli 1996. aasta direktiivi 96/23/EÜ (millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ) ( 3 ) artikli 2 punktis f. Proovide jaotus peab olema järgmine: a) kuus proovi antibiootikumide (rühm B1) ning karbamaadide ja püretroidide (rühm B2, parasiitidevastased ained) kontrollimiseks; b) neli proovi pestitsiidide (rühm B3a, kloororgaanilised; rühm B3b, fosfororgaanilised ühendid) ja raskmetallide (rühm B3c) kontrollimiseks. 5. Punktis 4 osutatud proovivõtmist ja analüüse tuleb korrata igal aastal. 6. Mesi, mille liikumised toimuvad vastavalt käesolevale otsusele, peab vastama nõukogu 20. detsembri 2001. aasta direktiivis 2001/110/EÜ (mee kohta) ( 4 ) sätestatud nõuetele.

▼M1









III LISA

„Χαλλούμι” (Halloumi) / „Hellim” (KPN)

A. Loomne saadus: „Χαλλούμι” (Halloumi) / „Hellim” (KPN)

B. Tingimused, mis peavad olema täidetud enne tootega kauplemist

1. Loomade tervisestaatus

Loomade tervisestaatus neil Küprose Vabariigi aladel, mille üle Küprose Vabariigi valitsusel puudub tõhus kontroll, peab kooskõlas Maailma Loomatervise Organisatsiooni rahvusvaheliselt kokkulepitud standarditele olema soodsa tulemusega kõigi selliste haiguste puhul, millele osutatakse C osa punktides 5 ja 6a, mille kohaselt on lubatud tootega „Χαλλούμι” (Halloumi) / „Hellim” (KPN) kauplemine tingimustel, millele on osutatud komisjoni rakendusmääruses (EL) 2021/591 ( 5 ). Kui selliseid rahvusvaheliselt kokkulepitud standardeid ei ole, tuleb loomade tervisestaatus kindlaks määrata muude komisjoni poolt loomade tervisestaatuse suhtes kohaldatavate asjakohaste kriteeriumide kohaselt. D osas osutatud volitatud asutus peab tegema vajalikud uuringud ja koguma tõendeid. Kui D osas osutatud volitatud asutuse poolt esitatud teaduslike tõendite põhjal saab loomade tervisestaatuse kindlaks määrata, siis on ette nähtud, et komisjon võtab vastu otsuse, millega kinnitatakse see staatus kohaldatavate menetluste kohaselt. Staatusest tuleb teatada Maailma Loomatervise Organisatsioonile.

2. Jääkide seire

Kui loomade tervisestaatus on käesoleva osa punkti 1 kohaselt soodsa tulemusega, peab D osas osutatud delegeeritud asutus koostama jääkide iga-aastase seireprogrammi, mille aluseks on piimatootmise andmed. On ette nähtud, et komisjon kiidab igal aastal asjakohase programmi heaks oma otsusega. Programmis tuleb kasutada kriteeriume, mis on analoogsed nendega, mille järgi hindab komisjon jääkide iga-aastaseid seireprogramme.

3. Piimatootjate heakskiitmine

D osas osutatud delegeeritud asutus peab kontrollima, kas piimatöötlemisettevõte vastab määruse (EÜ) nr 852/2004 II lisas ja määruse (EÜ) nr 853/2004 III lisa IX jao II peatükis esitatud nõuetele. Asutus peab need ettevõtted heaks kiitma, andes neile loa, et nende tooteid tohib viia üle piiri nendelt Küprose Vabariigi aladelt, mille üle Küprose Vabariigi valitsusel puudub tõhus kontroll, nendele aladele, mis on tõhusa kontrolli all.

4. D osas osutatud delegeeritud asutuse eksperdid peavad kindlaks tegema, et täidetakse käesoleva osa punktides 1–3 esitatud tingimusi.

C. Üldised kaubanduse suhtes kohaldatavad tingimused

1. Asjaomane toode peab olema täielikult nende tootjate toodetud, kes elavad Küprose sellistel aladel, mille üle Küprose Vabariigil puudub tõhus kontroll.

2. Asjaomane toode on tunnistatud vastavaks rakendusmääruses (EL) 2021/591 sätestatud nõuetele.

3. D osas osutatud delegeeritud asutus on kontrollinud asjaomase toote tootmisprotsessi kõiki etappe.

4. D osas osutatud delegeeritud asutuse eksperdid kinnitavad, et käesoleva osa punktides 5–11 esitatud tingimused on täidetud.

5. Küprose Vabariigi alad, mille üle Küprose Vabariigi valitsusel puudub tõhus kontroll, on vähemalt viimase 12 kuu jooksul olnud suu- ja sõrataudivabad.

6. Kõigi veise-, lamba- või kitsekasvatusega tegelevate ettevõtete puhul, mis asuvad Küprose Vabariigi aladel, mille üle Küprose Vabariigi valitsusel puudub tõhus kontroll, on täidetud järgmised tingimused:

a) nende suhtes ei kohaldata veiste tuberkuloosist, veiste brutselloosist ega lammaste ja kitsede brutselloosist tulenevaid piiranguid;

b) nad vastavad määruse (EÜ) nr 853/2004 III lisa IX jao I peatükis esitatud sanitaarnõuetele;

c) nad vastavad direktiivi 2002/99/EÜ ( 6 ) I peatükis sätestatud loomatervishoiunõuetele ning

d) nad peavad kinni keelust, mille kohaselt ei tohi mäletsejaliste söödana kasutada mäletsejalistelt saadud liha-kondijahu, kõrneid ja töödeldud loomseid valke.

7. Alates käesoleva otsuse jõustumise kuupäevast on lehmi, lambaid ja kitsi toodud Küprose Vabariigi neile aladele, mille üle Küprose Vabariigi valitsusel puudub tõhus kontroll, ainult riikidest, kellel on lubatud selliseid loomi Euroopa Liitu eksportida, st riikidest, mis on loetletud komisjoni määruse (EL) nr 206/2010 ( 7 ) I lisa 1. osas, ning tingimusel, et loomadega on kaasas kõnealuse määruse I lisa 2. osale vastav sertifikaat.

8. Asjaomase toote valmistamiseks kasutatav piim

a) on saadud märgistatud lehmadelt, keda peetakse registreeritud ettevõttes, kus jälgitavuse tagamiseks on registreeritud kõik loomade liikumised;

b) on toodetud, kogutud, jahutatud, ladustatud ja veetud vastavalt määruse (EÜ) nr 853/2004 III lisa IX jao I peatükis esitatud hügieeninõuetele;

c) vastab määruse (EÜ) nr 853/2004 III lisa IX jao I peatükis esitatud kriteeriumidele seoses bakterite arvu ja somaatiliste rakkude arvuga;

d) ei sisalda mikroobivastaste ühendite jääke hulgal, mis ületab komisjoni määruse (EL) nr 37/2010 ( 8 ) lisas määratletud lubatud piirnorme;

e) ei sisalda pestitsiidide jääke hulgal, mis ületab Euroopa Parlamendi ja nõukogu määruse (EÜ) nr 396/2005 ( 9 ) II lisas esitatud jääkide piirnorme, ning

f) ei sisalda saasteaineid hulgal, mis ületab komisjoni määruses (EÜ) nr 1881/2006 ( 10 ) sätestatud piirnorme.

9. Asjaomast toodet tootvad piimatootjad on rakendanud ohuanalüüsi ja kriitiliste kontrollpunktide (HACCP) põhimõtetele tuginevat programmi vastavalt määrusele (EÜ) nr 852/2004.

10. Asjaomast toodet on töödeldud, ladustatud, pakitud, pakendatud ja veetud vastavalt määruse (EÜ) nr 852/2004 II lisas ja määruse (EÜ) nr 853/2004 III lisa IX jao II peatükis sätestatud asjakohastele nõuetele.

11. Asjaomane toode on toodetud vastavalt määruse (EÜ) nr 853/2004 III lisa IX jao II peatükis sätestatud nõuetele.

12. Igale asjaomase toote saadetisele tuleb lisada dokument, mis on koostatud vastavalt määruse (EÜ) nr 1480/2004 artiklile 2. Selle dokumendi peab välja andma Küprose türgi kaubanduskoda, mis on saanud komisjonilt selleks nõuetekohased volitused kokkuleppel Küprose Vabariigi valitsusega, või muu organ, mis on saanud selleks volitused kokkuleppel valitsusega. See dokument peab olema välja antud määruse (EÜ) nr 866/2004 artikli 4 lõigetes 5 ja 6 sätestatud korras ning kinnitama, et asjaomane toode vastab käesolevas osas sätestatud tingimustele.

13. Asjaomasel tootel peab olema määruse (EÜ) nr 853/2004 artiklile 5 vastav tervisemärk ja identifitseerimismärk.

14. Iga asjaomase toote saadetisega peavad olema kaasas D osas osutatud delegeeritud asutuse poolt allkirjastatud järgmised loomade ja inimeste terviseohutuse tõendid:

„INIMESTE JA LOOMADE TERVISEOHUTUSE KINNITUS

Viitenumber:

I. Inimeste terviseohutuse kinnitus

Mina, otsuse 2007/330/EÜ III lisa D osas osutatud delegeeritud asutuse poolt määratud ekspert, kinnitan, et olen tutvunud otsuse 2007/330/EÜ III lisas esitatud, samuti määruste (EÜ) nr 178/2002, ( 11 ) (EÜ) nr 852/2004, ( 12 ) (EÜ) nr 853/2004, ( 13 ) (EL) 2017/625 ( 14 ) ja (EL) 2019/627 ( 15 ) asjaomaste nõuetega ning tõendan, et eespool kirjeldatud toode on toodetud vastavalt neile nõuetele, eelkõige et

a) see on valmistatud toorpiimast: i) mis on pärit ettevõtetest, mis on registreeritud kooskõlas määrusega (EÜ) nr 852/2004 ja mida on kontrollitud kooskõlas rakendusmääruse (EL) 2019/627 artiklitega 49 ja 50; ii) mis on toodetud, kogutud, jahutatud, ladustatud ja veetud vastavalt määruse (EÜ) nr 853/2004 III lisa IX jao I peatükis sätestatud hügieeninõuetele; iii) mis vastab määruse (EÜ) nr 853/2004 III lisa IX jao I peatükis sätestatud kriteeriumidele seoses bakterite arvu ja somaatiliste rakkude arvuga; iv) mis vastab toorpiima jääke käsitlevatele tagatistele, mis on ette nähtud jääkide või ainete kindlaks tegemise seirekavades, mis on esitatud vastavalt direktiivi 96/23/EÜ ( 16 ) artiklile 29; v) mis vastab antibakteriaalsete ravimite jääkide kontrollimise kohaselt, mille toidukäitleja viib läbi vastavalt määruse (EÜ) nr 853/2004 III lisa IX jao I peatüki III osa punkti 4 nõuetele, komisjoni määruse (EL) nr 37/2010 ( 17 ) lisas sätestatud antibakteriaalsete veterinaarravimite jääkide piirnormile; vi) mis on toodetud tingimustel, millega tagatakse vastavus Euroopa Parlamendi ja nõukogu määruses (EÜ) nr 396/2005 ( 18 ) sätestatud pestitsiidide jääkide piirnormidele ja komisjoni määruses (EÜ) nr 1881/2006 ( 19 ) sätestatud saasteainete piirnormidele;

b) toode on pärit ettevõt(e)test, kus kohaldatakse üldisi hügieeninõudeid ja rakendatakse kooskõlas määruse (EÜ) nr 852/2004 artikliga 5 ohuanalüüsi ja kriitiliste kontrollpunktide (HACCP) põhimõtetel põhinevat programmi ning mida pädevad asutused korrapäraselt auditeerivad;

c) toode on töödeldud, ladustatud, pakitud, pakendatud ja veetud vastavalt määruse (EÜ) nr 852/2004 II lisas ja määruse (EÜ) nr 853/2004 III lisa IX jao II peatükis sätestatud asjakohastele hügieeninõuetele;

d) toode vastab määruse (EÜ) nr 853/2004 III lisa IX jao II peatükis kehtestatud asjakohastele kriteeriumidele ning komisjoni määruses (EÜ) nr 2073/2005 ( 20 ) (toiduainete mikrobioloogiliste kriteeriumide kohta) sätestatud asjakohastele mikrobioloogilistele kriteeriumidele;

e) toode on läbinud (või on valmistatud toorpiimast, mis on läbinud) punktis II.1.2 osutatud kuumtöötluse, mille tulemusena annavad tooted vahetult pärast kuumtöötlemist aluselise fosfataasi katses negatiivse tulemuse, kui selline katse on kohaldatav;

f) toode on toodetud tingimustel, millega tagatakse vastavus määruses (EÜ) nr 396/2005 sätestatud pestitsiidide jääkide piirnormidele ja määruses (EÜ) nr 1881/2006 sätestatud saasteainete piirnormidele.

II. Loomade terviseohutuse kinnitus

Toode:







II.1.1 on pärit Küprose Vabariigi aladelt, mille üle Küprose Vabariigi valitsusel puudub tõhus kontroll, ning kas II.1.2 on töödeldud toorpiimast, mis on saadud üksnes ühte liiki loomalt (eelkõige järgmised liigid [Bos taurus] (1) [Ovis aries] (1) [Capra hircus] (1)) ja piimatoote töötlemiseks kasutatud toorpiim on läbinud: kas [steriliseerimise, millega saavutatakse Fo väärtus vähemalt 3;] (1) või [kõrgkuumutamise (UHT) vähemalt 135 °C juures sobiva aja jooksul;] (1) või [lühiajalise kõrgpastöriseerimise (HTST-töötlus) 72 °C juures 15 sekundi vältel; piima puhul, mille pH on vähemalt 7,0, viiakse töötlus läbi kaks korda, et saavutada vahetult pärast kuumtöötlemist vajaduse korral tehtavas aluselisel fosfataasil põhinevas katses negatiivne tulemus;] (1) või [alla 7,0 pHga piima HTST-töötluse;] (1) või [HTST-töötluse koos muu füüsikalise töötlusega: kas i) alandades üheks tunniks pH alla 6;] (1) või [ii) kuumutades täiendavalt vähemalt 72 °C juures koos kuivatamisega;] (1)] (1) või II.1.2 on toodetud järgmistesse loomaliikidesse kuuluvatelt loomadelt saadud toorpiima segades: [Bos taurus,] (1) [Ovis aries,] (1) [Capra hircus,] (1) ja [enne] (1) [pärast] (1) kogu piimatoote tootmiseks kasutatud toorpiima segamist läbinud: kas [steriliseerimise, millega saavutatakse Fo väärtus vähemalt 3.] (1) või [kõrgkuumutamise (UHT) vähemalt 135 °C juures sobiva aja jooksul.] (1) või [lühiajalise kõrgpastöriseerimise (HTST-töötlus) 72 °C juures 15 sekundi vältel; piima puhul, mille pH on vähemalt 7,0, viiakse töötlus läbi kaks korda, et saavutada vahetult pärast kuumtöötlemist vajaduse korral tehtavas aluselisel fosfataasil põhinevas katses negatiivne tulemus.] (1) või [alla 7,0 pH-väärtusega piima HTST-töötluse.] (1) või [HTST-töötluse koos muu füüsikalise töötlusega: kas i) alandades üheks tunniks pH alla 6.] (1) või [ii) kuumutades täiendavalt vähemalt 72 °C juures koos kuivatamisega.] (1)] (1) või II.1.3. pärast punktis II.1.2 osutatud töötlemise lõpetamist on toodet kuni pakendamiseni käideldud nii, et oleks välistatud ristsaastumise oht, mis võiks kujutada ohtu loomade tervisele. ( 1 ) Mittevajalik maha tõmmata.”

D. Kontrollid

Küprose Vabariik, täites menetlusi, mis on analoogsed määruse (EL) 2017/625 II jaotise III peatükis sätestatud menetlustele, peab delegeerima volitatud isikule õigused, mida on vaja selleks, et teha kõiki vajalikke kontrolle, millega tagada toote tootmisahelas vastavus liidu loomatervise- ja toiduohutusnõuetele.